Publication: Magyar Közlöny
Issue: MK-2001-42 (Year: 2001, Number: 42)
Era: 1990-2004
Section: 2 25/1997. (XII.12.) KHVM rendelet a hajózási hatósági eljárások díjairól
Paragraph Index: 220

3. Fejezet HAJÓÉPÍTÉSI KÖVETELMÉNYEK 3.01. cikk Alapkövetelmény A hajókat a hajóépítés általánosan elfogadott szabályainak, és gyakorlatának megfelelõen kell építeni. 3.02. cikk Szilárdság és stabilitás 1. A hajótest szilárdsága feleljen meg azoknak az igénybevételeknek, amelyek rendeltetésének megfelelõ, üzemszerû használata során érik. (a) Új hajó építésekor, illetve minden olyan átépítésnél, amely a hajó szilárdságát befolyásolhatja, a hajótest megfelelõ szilárdságát számítással kell igazolni. Elismert osztályozó intézet osztályozási bizonyítványának vagy bizonylatának bemutatása esetén a számításokkal történõ igazolás nem szükséges. (b) A 2.09. cikk szerinti hajóvizsgálat során mért lemezvastagság – fenék-, medersori-, és oldallemezelés – legkisebb vastagsági értékeinek megfelelõségét az alábbi számítási eljárással kell ellenõrizni: A tmin legkisebb vastagság a következõ összefüggésekkel meghatározott értékeknél nagyobbnak kell hogy legyen: 1. 40 m-nél hosszabb hajóknál: tmin = f · b · c (2,3 + 0,04 L) [mm]; 40 m vagy kisebb hajóhossz esetén: tmin = f · b · c (1,5 + 0,06 L) [mm], de legalább 3 mm; 2. tmin = 0,005 a · T [mm] A fenti összefüggésekben: – a = bordaosztás mm-ben; – f = a bordaosztás együtthatója, amely f = 1, ha a ≤ 500 mm, f = 1 + 0,0013 (a-500), ha a > 500 mm – b = fenék-, oldal- és medersori lemezelés együtthatója: b = 1,0 a fenék- és oldallemezeknél b = 1,25 a medersori lemezelésnél. A medersori lemezelés minimális vastagsága számításánál f=1. A medersori lemezelés minimális vastagsága nem lehet kevesebb a fenék és oldallemezelés vastagságánál; – c = az építési módtól függõ együttható: 2001/42. szám c = 0,95 olyan hajóknál, amelyek kettõs fenékkel és olyan oldaltérrel rendelkeznek, amelynek oldalsó raktárfala függõlegesen helyezkedik el a raktárkeret alatt c = 1,0 más építési módszer esetén. A külhéjlemezelés fenti módon meghatározott minimális vastagsági értékei egyenletes elhasználódás mellett a további üzemeltethetõség szempontjából határértékeknek tekinthetõk azzal a feltétellel, hogy a hajótestet hajóépítési acélból építették, a belsõ merevítés – bordák, fenékbordák, hossz-, és keresztirányú fõtartók – jó állapotban van, továbbá a hajótesten túlzott mértékû hossz-szilárdsági igénybevételre utaló károsodások nem találhatók. Amennyiben a fenti módon meghatározott értékeknél kevesebbet mérnek, a megfelelõ lemezeket cserélni, vagy javítani kell. Kisebb, helyi elvékonyodás esetén a minimális vastagság 10 %-os csökkenése megengedhetõ. 2. A hajók stabilitása feleljen meg az e szabályzat – rendeltetésszerû használathoz szükséges – elõírásainak. 3.03. cikk Hajótest 1. A fedélzetes, vagy fedélzet nélküli hajóknál a fedélzetig vízmentes válaszfalakat kell beépíteni az alábbiak szerint: (a) ütközési (kollíziós) válaszfal az orrtól kellõ távolságra úgy, hogy az elõtte levõ vízmentes tér elárasztása esetén a 100%-os készletekkel rendelkezõ, a megengedett legnagyobb hordképességgel terhelt hajó úszóképes maradjon, és biztonsági távolsága legalább 100 mm legyen. Az elsõ bekezdésben leírt követelmény általában teljesítettnek minõsül, ha a kollíziós válaszfal távolsága a mellsõ függélytõl 0,04L és 0,04L + 2 m között helyezkedik el. Amennyiben ez a távolság nagyobb 0,04 L + 2 m-nél, az elsõ bekezdés szerinti követelmény betartását számítással kell igazolni. A távolság 0,03 L értékig csökkenthetõ. Ebben az esetben az elsõ bekezdés szerinti követelmény betartását a kollóziós válaszfal elõtti és az azzal közvetlenül szomszédos terek együttes elárasztása esetére elvégzett számításokkal kell igazolni. (b) a 25 m-nél nagyobb teljes hosszúságú hajóknál járulékosan egy kollóziós válaszfalat kell beépíteni a fartól megfelelõ távolságra. 2. Lakóterek, továbbá a hajó és a hajóüzem biztonsága szempontjából fontos berendezések nem helyezhetõk el a kollíziós válaszfal elõtt. Ez nem vonatkozik a horgonyberendezésre. 3. A lakótereket, gép- és kazántereket, valamint a hozzájuk tartozó munkahelyeket a rakományterektõl fedélzetig érõ vízmentes harántfalakkal kell elválasztani. 4. A lakótereket a gép-, kazán- és rakományterektõl gáztömören kell elválasztani, és megközelítésüket közvetlenül a fedélzetrõl kell biztosítani. Amennyiben ilyen be-, és kijárat kialakítása nem lehetséges, egy pótlólagos vészkijáratot kell kialakítani, melynek közvetlenül a fedélzetre kell nyílnia. 2001/42. szám 5. Az 1. és 3. pontban elõírt válaszfalakon és a 4. pont szerinti térhatárolókon nem lehetnek nyílások. Engedélyezhetõk a farválaszfal ajtók, és átvezetések, különösen tengelyvezetékek, és csõvezetékek részére, ha ezek kivitelezése olyan, hogy a válaszfalak, és térhatárolók megtartják eredeti rendeltetésüket. Farválaszfal ajtók csak abban az esetben engedélyezhetõk, ha a kormányállásban távellenõrzéssel megállapítható, hogy ezek zárt, vagy nyitott állapotban vannak, és ha mindkét oldalukon a következõ feliratot festették fel jól olvashatóan: „Az ajtókat minden nyitás után azonnal zárni kell !” 6. A vízbevezetõ és vízkifolyó csõvezetékeket, továbbá a csatlakozó csõvezetékeket úgy kell kialakítani, hogy a víz véletlen behatolása a hajótestbe ne legyen lehetséges. 3.04. cikk Gép-, kazán- és tartályterek 1. Azokat a tereket, amelyekben gépi berendezések, vagy kazán, és ezek tartozékai vannak beépítve, úgy kell kialakítani, és berendezni, hogy a berendezések kezelése, karbantartása, és állagmegõrzése könnyen, és veszély nélkül történhessen. 2. Azoknak a folyékony üzemanyag, vagy kenõolajtankoknak amelyek üzemszerû használatuk során folyadékok statikus nyomása alatt állnak, nem lehetnek lakótérrel közös falai. 3. A gép-, kazán- és tartályterek falait, fedélzetét, és ajtóit acélból, vagy egyéb egyenértékû, éghetetlen anyagból kell készíteni. 4. Gép- és kazántereknek – továbbá azoknak a tereknek, melyekben éghetõ, vagy mérgezõ gázok fejlõdhetnek – a megfelelõ szellõzését biztosítani kell. 5. A gép-, kazán- és tartályterekbe vezetõ hágcsókat, és lépcsõket megfelelõ szilárdsággal kell beépíteni. Anyaguk acél, vagy más, ütésálló, éghetetlen anyag legyen. 6. A gép- és kazántereket két kijárattal kell kialakítani, amelyek közül az egyik vészkijáratként szolgál. A második kijárat elhagyható, ha (a) a gép- vagy kazántér alapterülete (átlagos hossz x átlagos szélesség a padlószinten) összesen nem több 35 m2-nél, (b) a menekülési út bármely tartózkodási helytõl – ahol kezelési mûveleteket, vagy karbantartási munkákat kell végezni – a kijáratig, vagy a szabadba vezetõ lépcsõ talppontjáig nem több 5 m-nél, (c) a kijárattól legtávolabb levõ karbantartási helynél egy kézi tûzoltó készülék található. Ez az elõírás érvényes a 10.03. cikk 1. pontja (e) alpontjával ellentétben akkor is, ha a beépített gép teljesítménye 100 kW, vagy kevesebb. 7. A géptérben megengedett maximális hangnyomásszint 110 dB (A). A mérõhelyeket a berendezések üzeme közben szükséges karbantartási munkák figyelembevételével kell megválasztani. 2001/42. szám

Source: https://magyarkozlony.hu/hivatalos-lapok/d34d8bd1ff03ebc2235b2e6bb1a67e7aaae8ee73/dokumentumok/84be7bd87235639a34b631652d739990a3a40cc3/letoltes